

Sukladno Zakonu o zaštiti od elementarnih nepogoda, Metodologiji za procjenu šteta od elementarnih nepogoda te Odluci Župana Varaždinske županije od 03.05.2016. godine o proglašenju elementarne nepogode od mraza za područje **GRADA LUDBREGA** **obavještavamo građane o postupku podnošenja PRIJAVA ŠTETA OD ELEMENTARNIH NEPOGODA.**

Fizičke i pravne osobe koje su uslijed vremenskih nepogoda uzrokovanih mrazom i niskim temperaturama pretrpjele štetu na poljoprivrednim kulturama, mogu nastale štete prijaviti Gradskom povjerenstvu za procjenu šteta od elementarnih nepogoda Grada Ludbrega **najkasnije do 11. svibnja 2016. godine.**

Štete se prijavljuju na propisanom obrascu EN-P koji se može preuzeti osobno u prostorijama Grada Ludbrega ili na službenom portalu [www.ludbreg.hr](http://www.ludbreg.hr), a popunjene prijave mogu se predati u prostorijama Grada Ludbrega, Trg Svetog Trojstva 14 svakog radnog dana u vremenu od 07.30-15.30 sati.

Prilikom prijave štete potrebno je predočiti na uvid dokaz o vlasništvu ili posjedovanju zemljišta za koje se prijavljuje šteta – presliku zemljišno-knjižnog izvatka ili posjedovnog lista ili presliku upisnika poljoprivrednog gospodarstva.

Gradsko povjerenstvo za procjenu

šteta od elementarnih nepogoda

Grada Ludbrega